**ТЕХНИЧКА СПЕЦИФИКАЦИЈА – Партија 2 Пројекат Европска мрежа предузетништва**

1. **Опис добара**

|  |  |  |
| --- | --- | --- |
| **Р.б.** | **Назив** | **Оквирна количина** |
| **1.** | **USB flash меморија Node или одговарајућа**  USB flash меморија Node или одговарајућа, 8Gb, дрвено кућиште, димензија5 X 2.5 X 0.9 cm, са ласерском гравуром логотипа (2 логотипа) и називом Наручиоца, у поклон кутији. | **100** |
| **2.** | **Метална ролер оловка Иберо или одговарајућа**  Метална ролер оловка Иберо или одговарајућа, у сребрној, црној или белој боји, димензије: ø 1 x 13.7 cm, у папирној поклон кутији димензија: 15.2 x 1.4 x 1.4 cm, са ласерском гравуром логоа и називом Наручиоца (2 логотипа). | **150** |
| **3.** | **Пластична хемијска оловка Chalk или одговарајућа**  Premec пластична хемијска оловка Chalk или одговарајућа, у ројал плавој, белој или плавој боји, димензија ø 0.95 x 13.8 cm, оловка са плавим мастилом, са логотипом (2 логотипа) и називом Наручиоца. | **150** |
| **4.** | **Нотес Note Mini AB или одговарајући**  Антибактеријски нотес Note Mini AB или одговарајући, са заобљеним ивицама и еластичном траком на корици, 160 страна са линијама. Формат: 9.2 x 14.2 cm.  Корице: антибактеријска еко кожа корица, у ројал плавој или тегет боји, са отиском логотипа Наручиоца и називом (два логотипа).  Књижни блок: одштампан на белом офсетном папиру 70 g/m2.  ISO 22196 сертификован | **200** |
| **5.** | **Нотес Tesoro или одговарајући**  Нотес Тесоро или одговарајући, формат А5, димензије: 15.3 x 21.3 cm. са флексибилном корицом, заобљеним ивицама и еластичном гумицом са додатком за повлачење.  Одштампан на крем офсетном папиру 80 g/m2, до 200 страна са линијама, заобљене ивице са џепом на унутрашњој страни корице, корице од термо осетљиве еко коже у тегет боји, са отиском логотипа Наручиоца и називом (два логотипа). | **100** |
| **6.** | **Шоља Paco Mini или одговарајућа**  Керамичка шоља Paco Mini или одговарајућа,230 ml,у ројал плавој или сребрној боји, димензија Ø 8.1 x 7 cm, са одговарајућом штампом логоа Наручиоца (2 логотипа). | **150** |
| **7.** | **Метални термос Cacao или одговарајући**  Метални термос Cacao или одговарајући, од 300ml, димензија Ø 7.2 x 14.7 cm, у белој, црној или сребрној боји са угравираном називом и логом Наручиоца (2 логотипа). | **100** |
| **8.** | **PVC уложак за идентификациону картицу Journal или одговарајући**  PVC уложак за идентификациону картицу Journal или одговарајући, прозиран, димензија: 13 x 8.2 cm | **350** |
| **9.** | **Тракица за персонале картице Lany или одговарајућа**  Тракица за персонале картице Lany или одговарајућа, у ројал плавој или белој боји, димензије: 94 (2x47) x 1 cm, са металним карабињером, брендирана са логотипом и називом Наручиоца (2 логотипа). | **350** |
| **10.** | **Памучна торба Mall или одговарајућа**  Памучна торба Mall или одговарајућа, димензија: 38 x 42 x 10 cm, израђена од 100% памука 130g/m2, у натур боји, ручке димензија: 70 x 2.5 cm, брендирано са логотипом и називом Наручиоца (два логотипа). | **100** |
| **11.** | **Стона мапа Planner или одговарајућа**  Стона мапа Planner или одговарајућа, са календаром, дневним и недељним планером за 2021. годину и простором за белешке, А3 формата, димензије: 42 x 30 x 2 cm, у плавој или ројал плавој боји, брендирано са логотипом и називом Наручиоца (2 логотипа). | **70** |
| **12.** | **Антистрес лоптица Calm или одговарајућа**  Антистрес лоптица Calm или одговарајућа, димензија Ø 6.3 cm, материјал: полиуретан, у ројал плавој, белој или сребрној боји, брендирано са логотипом и називом Наручиоца (2 логотипа). | **250** |
| **13.** | **Bluetooth Handsfree слушалице Rio или одговарајуће**  Bluetooth Handsfree ергономски обликоване слушалице Rio или одговарајуће, са кутијом за одлагање-пуњење, пуњивом батеријом од 300mAh, у поклон кутији, у белој боји, димензије: 5.5 x 4.4 x 2.5 cm, са опцијама за паметно (ауто) повезивање са било којим Bluetooth уређајем, touch control, брендирано са логотипом и називом Наручиоца (2 логотипа). | **70** |

Код добара код којих постоји могућност избора између две или више врсте штампе, изабрани понуђач биће у обавези да пре почетка штампе и израде добара препоручи Наручиоцу најмање две врсте штампе, од којих Наручилац бира једну.

Понуђач је у обавези да понуди предметe наведених или бољих каректеристика.

Наручилац има могућност да у складу са буџетом наручи додатни тираж материјала наведеног у спецификацији.

У јединичне цене добара морају бити урачунати и трошкови испоруке предмета набавке на локацију Наручиоца у Београду, Кнеза Милоша број 12.

Добра ће се наручивати сукцесивно на основу потреба и захтева Наручиоца а највише до процењене вредности јавне набавке.

Наручилац није у обавези да утроши целокупну количину уговорених средстава.

Изабрани понуђач је у обавези да прибави и испоручи добра у складу са врстом, описом и техничким карактеристикама које су наведене у табелама ове конкурсне документације.

Изабрани понуђач је у обавези да обезбеди квалитет добара у складу са свим стандардима и нормативима који се односе на предмет ове јавне набавке.

Изабрани понуђач је у обавези да прибави потребан материјал, изврши обраду, припрему за штампу (према дизајну који доставља Наручилац), штампа и изврши завршну обраду.

Припрема за штампу и коначан изглед рекламног и пропагандног материјала морају бити одобрени од стране Наручиоца пре почетка штампе и израде. У супротном Наручилац неће сносити трошкове који настану као последица неодобрене штампе и/или изгледа рекламног и пропагандног материјала.

Комплетан тираж и количине нарученог предмета набавке мора да буде идентичног квалитета, што се нарочито огледа у интензитету колора, оштрини и слично.

Количине дате у спецификацији су оквирне количине и могућа су одступања, која ће бити прецизирана кроз појединачне наруџбине Наручиоца.

У случају да се, услед непланираних околности, код Наручиоца појави потреба за производом који није наведен у техничкој спецификацији ове конкурсне документације, набавка истог ће се реализовати по ценама из ценовника понуђача, важећег у моменту уговарања овакве поруџбине.

**2. Гаранција квалитета**

Изабрани понуђач је у обавези да обезбеди квалитет добара у складу са свим стандардима и нормативима који се односе на предмет ове јавне набавке.

**3. Начин спровођења контроле квалитета**

У случају утврђених недостатака у квалитету и обиму испорученог рекламног и пропагандног материјала, изабрани понуђач мора исте отклонити најкасније у року који је навео у обрасцу понуде ове конкурсне документације, а који се рачуна од момента пријема писмене (електронске) рекламације од стране изабраног понуђача.

**4. Рок и место испоруке добара**

Изабрани понуђач је у обавези да укупне захтеване количине рекламног и пропагандног материјала испоручи у седишту Наручиоца, Кнеза Милоша број 12, Београд, сукцесивно према динамици и количинама које одреди Наручилац, као и у року који је навео у обрасцу понуде ове конкурсне документације.

Изабрани понуђач је у обавези да по захтеву Наручиоца, рекламни и пропагандни материјал достави и на неку другу локацију која се налази на територији Града Београда.

Наручилац није у обавези да утроши сва планирана средства која су означена као укупна уговорна цена.

**5. Коришћење патента и одговорност за повреду заштићених права интелектуалне својине трећих лица**

Накнаду за коришћење патената, као и одговорност за повреду заштићених права интелектуалне својине трећих лица сноси изабрани понуђач.